Sæll Ögmundur . Ég er enn við sama heygarðhornið , búinn að senda þér fyrirspurn áður og búinn að ræða þetta persónulega við Atla Gíslason . þ.e. eftirlaunalögin frá 2003 . Ég trúi ekki fyrr en ég fer í kjörklefan sem flokksbundinn VG að ég þurfi að snúa mér annað með atkvæði mitt þann 12. maí . Af hverju í ósköpunum takið þið ekki einn snúning á þessum ólögum , heitið að afnema þau , þið öll sem eitt . Þú sem aðrir verður að viðurkenna hverskonar mismunun þessi fjandi veldur bæði kynjaskipt , búsetuskipt og stéttskipt í þessu þjóðfélagi . Opnið nú augun , lofið þjóðinni þessu og þjóðin lofar ykkur með atkvæðum 12. maí . Loforð uppá 23 - 26% fylgi ef þið takið slaginn . Kv. Þórbergur Torfason , Hala Heill og sæll Þórbergur . Ég vil byrja á því að biðja þig afsökunar á því að hafa ekki birt bréf þitt fyrir kosningar en því miður þá varð ekki úr því . Fyrir hönd frambjóðenda VG skrifaði ég hins vegar blaðagrein sem lýsti afstöðu okkar fyrir kosningarnar sbr. HÉR . Því fer svo aftur fjarri að þetta sé úrelt umræða og því birti ég hér nú þín viðhorf . Sjálfur er ég hjartanlega sammála þér . Í mínum huga dugir ekkert annað en afnám þessara laga og er þar engin millileið að mínu mati . Með bestu kveðju , Ögmundur